EkBass/fiwiki-20250220-pages-articles huggingface dataset:
HMS Veronica (K37)

HMS Veronica (viirinumero K37) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 9. heinäkuuta 1940. Alus laskettiin vesille 17. lokakuuta ja valmistui 18. helmikuuta 1941.Friedman, Norman s. 340 == Palvelus == Alus luovutettiin 1942 Yhdysvalloille, joka liitti sen laivastoonsa nimellä USS Temptress. == USS Temptress (PG-62) == Yhdysvallat vastaanotti 16. helmikuuta 1942 aluksen nimeten sen vielä samana päivänä USS Temptressiksi. Alus otettiin palvelukseen 21. maaliskuuta sen ollessa edelleen Britteinsaarilla. Maaliskuun ja huhtikuun ensimmäisen viikon aluksen miehistö oli koulutettavana aluksen ollessa koeajoissa Britteinsaarten lähivesillä. Huhtikuun lopulla alus liittyi saattueeseen ON85, jonka mukaan se siirtyi Yhdysvaltoihin. Saavuttuaan Yhdysvaltoihin alus liitettiin itärannikolla toimivaan laivastoon, jonka mukana se oli itärannikolla ja Karibialla suojellen saattueita New Yorkista Key Westiin Floridaan sekä Guantanamonlahdelle Kuubaan.DANFS – USS Temptress Oltuaan kesällä 1945 hetken 3. laivastoalueella koululaivana alus ilmoittautui 1. laivastoalueen komentajalle 7. heinäkuuta. Alus lähti 8. elokuuta Bostonista ja vierailtuaan Azoreilla Ponta Delgadossa 8.-9. heinäkuuta se saapui 14. elokuuta Britteinsaarille. Alus poistettiin palveluksesta 20. elokuuta ja luovutettiin Britannian kuninkaalliselle laivastolle kuusi päivää myöhemmin. Alus myytiin 1946 ja aloitti kauppalaivastossa nimellä Verolock. Alus upposi tammikuussa 1947 ja nostettiin romutettavaksi Blythiin vuonna 1951.Lenton, H. T. & Colledge, J. J. s. 210 == Lähteet == * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Zinnia (K98)

HMS Zinnia (viirinumero K98) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 20. elokuuta 1940. Alus laskettiin vesille 28. marraskuuta ja valmistui 30. maaliskuuta 1941.Friedman, Norman s. 340 == Palvelus == Alus suojasi saattuetta OG71, kun Saksan laivaston sukellusvene U-564 upotti sen Portugalin rannikolla torpedoimalla 28. elokuuta 1941.Preston, Antony & Raven, Alan s. 7 Aluksella sai surmansa heti 48. HMS Wallflower, HMS Campion ja HMS Campanula pelastivat merestä seitsemäntoista, joista yksi kuoli lähes heti saamiinsa vammoihin ja toinen Gibraltarilla, jonne pelastuneet toimitettiin.uboat.net == Päälliköt == Aluksen päällikköinä olivatuboat.net – HMS Zinnia: *Henry Noel Russell 21. maaliskuuta – 4. toukokuuta 1941 *Charles George Cuthbertson 4. toukokuuta – 23. elokuuta 1941 == Lähteet == * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit
Natalie La Rose

Natalie La Rose (s. 12. heinäkuuta 1988 Amsterdam) on alankomaalainen laulaja. Hän teki levytyssopimuksen Republic Recordsin kanssa ja julkaisi ensimmäisen singlensä yhtiön kautta tammikuussa 2015. La Rosen läpimurtosingle, "Somebody" sijoittui Yhdysvaltain singlelistalla sijalle 10. Kappaleessa lainataan Whitney Houstonin ”I Wanna Dance with Somebody (Who Loves Me)” -kappaletta. __NOTOC__ == Diskografia == === Singlet === ==== Johtavana artistina ==== *”Somebody” (mukana Jeremih, 2015) *”Around the World” (mukana Fetty Wap, 2015) ==== Vierailevana artistina ==== *”Gypsy Woman” (Caroline D'Amore, mukana Natalie La Rose, 2015) *”Worse Things Than Love” (Timeflies, mukana Natalie La Rose, 2015) == Lähteet == == Aiheesta muualla == *Natalie La Rosen kotisivut Luokka:Alankomaalaiset laulajat Luokka:Vuonna 1988 syntyneet Luokka:Elävät henkilöt
Mumbain pommi-iskut 2006

Mumbain pommi-iskut 2006 olivat paikallisjuniin tehty pommi-iskujen sarja Intian Mumbaissa 11. heinäkuuta 2006. Seitsemän pommin räjähdyksessä kuoli 188 ihmistä ja haavoittui 800. Lashkar-e-Taiba -järjestöä on syytetty iskujen toteuttamisesta. Viidelle tekijälle annettiin kuolemantuomio ja seitsemän tekijää tuomittiin elinkautiseen vankeusrangaistukseen syyskuussa 2015. Mahim train blast.jpg|Pommi-iskussa vaurioitunut juna ==Lähteet== ==Aiheesta muualla== Pommi-iskut 2006 Luokka:Terrori-iskut Intiassa Luokka:Vuoden 2006 terrori-iskut‎
Manuel Feller

Manuel Feller (s. 13. lokakuuta 1992) on itävaltalainen alppihiihtäjä. Hän on saavuttanut joukkuekilpailussa olympiahopeaa ja pujottelussa MM-hopeaa sekä voittanut pujottelun maailmancupin ja kuusi maailmancupin osakilpailua. Hän edustaa SC Fieberbrunnia. Nuorten MM-kilpailuissa 2013 Feller voitti kultaa pujottelussa. Sankt Moritzin MM-kilpailuissa 2017 hän sai pujottelussa hopeaa. Pyeongchangin olympialaisissa 2018 hän saavutti hopeaa joukkuekilpailussa ja oli viidestoista pujottelussa. Åren MM-kilpailuissa 2019 hän sijoittui pujottelussa kuudenneksi ja suurpujottelussa 15:nneksi. Courchevelin / Méribelin MM-kilpailuissa 2023 hän oli pujottelussa seitsemäs ja Saalbachin MM-kilpailuissa 2025 samassa lajissa neljäs.. Alppihiihdon maailmancupissa Feller kilpaili ensimmäisen kerran Levin pujottelussa marraskuussa 2012. Ensimmäiset maailmancupin pisteensä hän saavutti Val d’Isèren pujottelussa joulukuussa 2012 sijoituttuaan 23:nneksi. Kymmenen parhaan joukkoon hän sijoittui ensimmäisen kerran Moskovan kaupunkitapahtumassa tammikuussa 2013 oltuaan yhdeksäs. Ensimmäisen palkintosijansa hän saavutti oltuaan toinen Garmisch-Partenkirchenin suurpujottelussa tammikuussa 2018. Ensimmäisen voittonsa hän saavutti Flachaussa tammikuussa 2021. Suurpujottelucupissa hän sijoittui kaudella 2017–2018 neljänneksi. Kaudella 2018–2019 hän oli kolmas Zagrebin pujottelussa sekä toinen Wengenin ja Soldeun pujottelussa. Maailmancupin kokonaiskilpailussa hän sijoittui kymmenenneksi. Kaudella 2020–2021 hän sijoittui toiseksi Alta Badian ja Zagrebin pujotteluissa. Hän voitti Flachaun ja Lenzerheiden pujottelut. Maailmancupin kokonaiskilpailussa hän oli kymmenes ja pujottelucupissa neljäs. Kaudella 2020–2021 hän sijoittui kolmanneksi Val d’Isèren suurpujottelussa. Kaudella 2021-2022 Feller sijoittui Alta Badian suurpujottelussa kolmanneksi. Adelbodenin suurpujottelussa ja Adelbodenin pujottelussa hän sijoittui toiseksi. Schladmingin, Garmisch- Partenkirchenin ja Méribelin pujotteluissa hän oli kolmas. Maailmancupin kokonaiskilpailussa hän sijoittui seitsemänneksi, pujottelucupissa toiseksi ja suurpujottelucupissa kolmanneksi. Kaudella 2022–2023 hän sijoittui toiseksi Val d' Iseren pujottelussa ja suurpujottelussa. Garmisch-Partenkirchenin pujottelussa hän sijoittui toiseksi. Maailmancupin kokonaiskilpailussa hän oli yhdeksäs ja pujottelucupissa viides. Kaudella 2023–2024 hän voitti Gurglin pujottelun. Hän voitti Adelbodenin pujottelun. Hän voitti Wengenin pujottelun. Hän sijoittui toiseksi Schladmingin suurpujottelussa. Hän sijoittui kolmanneksi Banskon suurpujottelussa. Hän voitti Palisades Tahoen pujottelun. Hän sijoittui toiseksi Saalbach-Hinterglammin pujottelussa. Hän voitti pujottelucupin ja sijoittui maailmancupin kokonaiskilpailussa kolmanneksi. Kaudella 2024–2025 hän sijoittui toiseksi Schladmingin pujottelussa. == Lähteet == Luokka:Itävaltalaiset alppihiihtäjät Luokka:Elävät henkilöt Luokka:Vuonna 1992 syntyneet Luokka:Itävaltalaiset olympiamitalistit
Valaiden laulu

Valaiden laulu on alternative rock -yhtye Maj Karman Kauniiden Kuvien single, joka julkaistiin yhtyeen kolmannelta studioalbumilta Ääri. Se sisältää myös Tuukka Temosen ohjaaman musiikkivideon kappaleesta "Rinta". == Kappaleet == # # # == Kokoonpano == * Herra Ylppö – laulu * Häiriö – kitara * V.V.V. – bassokitara * J. Savolainen – rummut === Tuotanto === * Ahti Impola – äänittäjä, miksaaja * Häiriö – äänittäjä, miksaaja * Björn Engelmann – masteroija * Minerva Pappi – masteroija * Veli-Matti Lähteenmäki – valokuvat * Herra Ylppö – kansikuva == Aiheesta muualla == * Valaiden laulu discogs.com -sivustolla Luokka:Maj Karman kappaleet Luokka:Vuoden 2000 kappaleet
Marco Pfiffner

Marco Pfiffner (s. 25. maaliskuuta 1994) on liechtensteinilainen alppihiihtäjä. Garmisch-Partenkirchenin MM-kilpailuissa 2011 Pfiffner sijoittui suurpujottelussa 72:nneksi ja pujottelussa sijalle 53. Schladmingin MM-kilpailuissa 2013 hän oli pujottelussa 34:s ja suurpujottelussa 71:s. Sotšin olympialaisissa 2014 Pfiffner sijoittui suurpujottelussa 42:nneksi ja pujottelussa 24:nneksi. Sankt Moritzin MM-kilpailuissa 2017 hän oli supersuurpujottelussa 36:s, syöksylaskussa 42:s, alppiyhdistetyssä 34:s ja pujottelussa 26:s. Pekingin olympialaisissa 2022 hän sijoittui alppiyhdistetyssä 11:nneksi ja sekä syöksylaskussa että supersuurpujottelussa 28:nneksi. Courchevelin / Méribelin MM-kilpailuissa 2023 hän oli alppiyhdistetyssä neljästoista. Pfiffner kilpaili alppihiihdon maailmancupissa ensimmäisen kerran Kitzbühelin pujottelussa tammikuussa 2016. Ensimmäiset maailmancupin pisteensä hän saavutti oltuaan 29:s Wengenin alppiyhdistetyssä 2020. Parhaimmillaan hän on sijoittunut 27:nneksi Kitzbühelin syöksylaskussa 2023. == Lähteet == Luokka:Liechtensteinilaiset alppihiihtäjät Luokka:Elävät henkilöt Luokka:Vuonna 1994 syntyneet
Retulansaari

Retulansaari on suurehko saari Vanajanselällä Tyrvännössä, Hattulassa. Saaren kylänraitti, Ylikartanon muinaisjäännökset ja rikas kasvillisuus muodostavat yhdessä merkittävän kulttuurimaiseman, ja Retulansaari kuuluu Suomen arvokkaimpiin kulttuuriympäristöihin. Saarella on ollut yhtämittaista asutusta ainakin rautakaudelta alkaen.Retula Tyrvanto.netissä, viitattu 30.9.2015 ==Historia== Retulan alueen vanhimmat löydöt ovat kivikaudelta, mutta varmat todisteet pysyvästä asutuksesta ovat rautakaudelta. Siitepölyjäänteiden perusteella Retulassa on viljelty maata jo ennen ajanlaskun alkua. Rautakauden asutuksen näkyvimmät merkit saarella ovat erilaiset kummut, joita maastossa on jäljellä yli 200. Monet näistä ovat hautakumpuja. Saarelta tunnetaan myös useita kuppikiviä. ==Lähteet== ===Viitteet=== Luokka:Suomen sisävesien saaret Luokka:Hattulan luonto Luokka:Tyrväntö
Koripallon maailmanmestaruuskilpailut 1978

Vuoden 1978 koripallon maailmanmestaruuskilpailut pelattiin Filippiineillä 1.-14. lokakuuta. Kisojen lopputurnaukseen selviytyi 14 maata. Mestaruuden voitti toisen kerran historiassaan Jugoslavia, hopeaa saavutti Neuvostoliitto ja pronssia Brasilia. Turnauksen korikuningas oli Tšekkoslovakian Kamil Brabenec ja arvokkain pelaaja Jugoslavian Dražen Dalipagić.archive.fiba.comhttp://www.linguasport.com/baloncesto/internacional/mundial/1978_MANILA.htm == Sijoitukset == # # # # # # # # # # # # # # == Lähteet == * 1978 World Championship for Men archive.fiba.com === Viitteet === Luokka:Koripallon maailmanmestaruuskilpailut Luokka:Vuoden 1978 koripallo Luokka:Filippiinien koripallo
Koripallon maailmanmestaruuskilpailut 1982

Vuoden 1982 koripallon maailmanmestaruuskilpailut pelattiin Kolumbiassa 15.-28. elokuuta. Kisojen lopputurnaukseen selviytyi 13 maata. Mestaruuden voitti kolmannen ja viimeisen kerran historiassaan Neuvostoliitto, hopeaa saavutti Yhdysvallat ja pronssia Jugoslavia. Turnauksen korikuningas oli Panaman Rolando Frazer ja arvokkain pelaaja Yhdysvaltain Doc Rivers.archive.fiba.comhttp://www.linguasport.com/baloncesto/internacional/mundial/1982_CALI.htm == Sijoitukset == # # # # # # # # # # # # # == Lähteet == * 1982 World Championship for Men archive.fiba.com === Viitteet === Luokka:Koripallon maailmanmestaruuskilpailut Luokka:Vuoden 1982 koripallo Maailmanmestaruuskilpailut 1982
Hawija

Hawija (, ) on kaupunki Irakin pohjoisosassa Kirkukin maakunnan Hawijan piirikunnassa. YK:n vuoden 2013 väestöarvion mukaan Hawijan piirikunnassa asui noin 20 prosenttia Kirkukin kuvernoraatin 1,325 miljoonasta asukkaasta eli noin 260 000 henkeä. Suuri osa piirikunnan asukaista elää maaseudulla. Väestön enemmistö on sunnilaisuutta tunnustavia arabeja ja jonkun verran on sunniturkmeeneja. Irakin sodan aikana (2003–2011) Hawajin seudun sunnitaistelijat aiheuttivat Yhdysvaltain ja Irakin joukoille runsaasti kuolonuhreja. Sodan jälkeen, keväällä 2013, väkivaltaisuudet leimahtivat jälleen Hawijan seudulla. Monia vaaliehdokkaita tapettiin. Jaysh Rijal al- Tariqa al-Naqshbandian ja Isisin käynnistämissä yhteenotoissa menehtyi yli 300 ihmisiä. Syyskuussa 2014 eräs terroristijärjestöä vastaan aiotuista ilmaiskuista osui Hawijan kaupungin sairaalaan, jolloin esimerkiksi useita vastasyntyneitä ja raskaana ollut nainen menehtyi. Toinen hyökkäys tuhosi kaupungin terveyskeskusta. Maailman terveysjärjestö tuomitsi hoitolaitoksiin osuneet ilmaiskut ankarasti. Maaliskuussa 2015 uutisoitiin terroristijärjestön "barbaarisiksi" luonnehdituista raakuuksista kaupungissa. Syyskuun lopussa 2015 raportoitiin Yhdysvaltain ja sen liittolaisten ilmaiskuista Isisin hallitsemia rakennuksia ja ajoneuvoja vastaan kaupungin ympäristössä. Irakin hallituksen joukot ilmoittivat vallanneensa kaupungin takaisin lokakuussa 2017. == Lähteet == == Aiheesta muualla == Luokka:Irakin kaupungit Luokka:Kirkuk (maakunta)
Koripallon maailmanmestaruuskilpailut 1986

Vuoden 1986 koripallon maailmanmestaruuskilpailut pelattiin Espanjassa 5.–20. heinäkuuta. Kisojen lopputurnaukseen selviytyi 24 maata. Mestaruuden voitti toisen kerran historiassaan Yhdysvallat, hopeaa saavutti Neuvostoliitto ja pronssia Jugoslavia. Turnauksen korikuningas oli Kreikan Nikos Galis ja arvokkain pelaaja Jugoslavian Dražen Petrović.archive.fiba.comhttp://www.linguasport.com/baloncesto/internacional/mundial/1986_MADRID.htm == Sijoitukset == # # # # # # # # # # # # # (Länsi-Saksa) == Lähteet == * 1986 World Championship for Men archive.fiba.com === Viitteet === Luokka:Koripallon maailmanmestaruuskilpailut Luokka:Vuoden 1986 koripallo Luokka:Espanjan koripallo
Jonas Kazlauskas

Jonas Kazlauskas (s. 21. marraskuuta 1954 Panevėžys, Liettuan SNT, Neuvostoliitto) on liettualainen koripallovalmentaja ja aktiiviuransa lopettanut koripalloilija. Pitkän ja menestyksekkään valmentajanuran tehnyt Kazlauskas on voittanut muun muassa Euroliigan, useita Liettuan mestaruuksia, Venäjän mestaruuden, Saporta cupin ja VTB-liigan. Hän on johdattanut Liettuan, Kreikan ja Kiinan arvokisoissa mitaleille.euroleaguebasketball.net == Lähteet == * Profiili euroleaguebasketball.net * Haastattelu euroleague.com * Profiili eurobasket2015.org * Profiili krepsinis.net === Viitteet === == Aiheesta muualla == Luokka:Neuvostoliittolaiset koripalloilijat Luokka:Liettualaiset koripallovalmentajat Luokka:Liettualaiset olympiamitalistit Luokka:Vuonna 1954 syntyneet Luokka:Elävät henkilöt
Ha (jumala)

Ha oli muinaisessa Egyptissä verraten vähäinen jumaluus, jota palvottiin erityisesti Egyptin läntisellä aavikolla ja keitailla. Ha nähtiin aavikon suojelijana, joka toi turvaa aavikon nomadeja ja libyalaisia heimoja vastaan. Ha mainitaan jo 3. dynastian aikaan ja hänellä on ollut oma papisto, mutta enempää jumalan kultista ei tiedetä. Ha kuvattiin miehenä, jonka pään päällä oli aavikkoa tarkoittava kolmea kumpua kuvaava hieroglyfi. Kädessä hänellä saattoi olla jousi tai veitsi kuvaamassa jumalan suojelevaa luontoa.Wilkinson 2003, s. 106. Dinosaurus Hagryphus ("Han griippi") on nimetty Ha-jumalan mukaan. Dinosaurus löytyi Utahista Yhdysvalloista, ja nimen taustalla on Egyptin läntisen aavikon ajatus.Zanno, L. E. and Sampson, S. D. 2005. A new oviraptorosaur (Theropoda; Maniraptora) from the Late Cretaceous (Campanian) of Utah. Journal of Vertebrate Paleontology 25 (4):897–904 ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat luokka:Aavikon jumalat
Versus (Mikael Gabrielin albumi)

Versus on rap-artisti Mikael Gabrielin neljäs albumi. Se julkaistiin 15. toukokuuta 2015 levymerkillä Universal Music. Albumi nousi Suomen virallisen listan sijalle 2. == Kappaleet == == Arvostelut == * Keskisuomalainen: Keskisuomalainen == Lähteet == Luokka:Vuoden 2015 albumit Luokka:Mikael Gabrielin albumit
Kakkurilampi (Hämeenkyrö)

Kakkurilampi eli Kaakkurilampi on Pirkanmaalla Hämeenkyrössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Kakkurilampi on osa Turkimusojan valuma-aluetta, joka sivuaa Hämeenkyrön taajamaa. == Maantieto == Lampi on 250 metriä pitkä, 100 metriä leveä ja sen pinta-ala on 2,1 hehtaaria. Se sijaitsee Ulvaanharjun jatkeella pitänomaisessa painaumassa ja sen rannat ovat soistunutta metsämaata. Vain suon länsipäässä on ojia, joita pitkin Kakkurilammen pintavedet valuvat Kuroonsuon kautta Järvenkylänjärveen. Lampi on asumaton, mutta sen eteläpuolelta ohittaa maantie lammen ja pohjoispuolelta kulkee kärrypolku nimeltään Pirkanura. Lampi kuuluu nimeään kantavaan Kakkurilammen moreenimuodostumaan, joka on jääkauden loppuvaiheen aikaan syntynyt reunamoreeni. Täällä moreenikerrostumat ovat harvinaisen paksut. == Historiaa == Järvi on piirretty näkyviin Hämeenkyrön pitäjänkartassa, jossa se oli asumaton ja laskuojaton suojärvi. == Lähteet == == Aiheesta muualla == * Mäkinen, Kalevi & al.: Valtakunnallisesti arvokkaat moreenimuodostumat , julkaisusta Suomen ympäristö 14, Ympäristöministeriö, 2007 Luokka:Turkimusojan valuma-alue Luokka:Hämeenkyrön järvet
Hauron

Hauron oli muinaisessa Egyptissä palvottu alun perin kanaanilainen jumala. Kanaanilaisessa mytologiassa Hauron oli mahdollisesti Astarten poika. Häntä palvottiin ilmeisesti aavikolla kulkijoiden ja paimenten suojelijana, ja Egyptissä jumalaa kutsuttiinkin nimellä "voitokas paimen". Hauron mainitaan egyptiläisissä teksteissä keskivaltakunnan ajoilta lähtien, mutta egyptiläiseksi jumalaksi hänet omaksuttiin ilmeisesti uuden valtakunnan aikaan. Jostakin tuntemattomasta syystä Hauron yhdistettiin vahvasti Gizan sfinksiin, ja tälle rakennettiin kappeli sfinksin eteen uuden valtakunnan aikaan.Wilkinson 2003, s. 108–109. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== Luokka:Muinaisen Egyptin jumalat Luokka:Länsiseemiläiset jumalat Luokka:Aavikon jumalat Luokka:Karjan jumalat
Taketti

Taketti on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Taketti on osa Turkimusojan valuma-aluetta, joka sivuaa Hämeenkyrön taajamaa. == Maantieto == Järvi on 800 metriä pitkä, 250 metriä leveä ja sen pinta-ala on 16 hehtaaria. Se sijaitsee Ulvaanharjun jatkella pienessä notkossa, jonka etelärinteissä on soistuvaa metsämaata. Vain järven länsipäässä on rannan läheisyydessä peltomaata. Järveen laskee tulo-ojina muutama metsäoja ja järven itäpäässä sijaitsee luusua, josta lähteen kilometrin pituinen laskuoja Särkijärveen. Rantaviivaa on 2,2 kilometriä ja rannan tuntumaan on rakennettu 11 vapaa-ajan asuntoa ja kaksi kiinteää tilaa. Niille johtaa tiet Särkijärven kylästä tai etelän suunnalta Hämeenkankaantieltä eli yhdystieltä 13087. Järven eteläpuolella sijaitsee Hämeenkyrön lentokenttä. == Historiaa == Hämeenkyrön pitäjänkartan mukaan järvi oli 1840-luvulla asumaton, mutta sen rannalta oli raivattu yksi niitty. Sen mini kirjoitettiin kartassa Taketinjärvi. == Lähteet == == Aiheesta muualla == * Lentopaikat.fi: Hämeenkyrö Luokka:Turkimusojan valuma-alue Luokka:Hämeenkyrön järvet
Heh

Heh (myös Hah) oli muinaisessa Egyptissä ikuisuuden ja päättymättömyyden henkilöitymä. Hehin hieroglyfimerkki tarkoitti "miljoonaa", ja Heh liittyi ajatukseen miljoonista vuosista. Hehin jumalpuolisoksi kuvattiin toisinaan Hehet. Egyptiläisessä mytologiassa Heh luettiin puolisonsa Hehetin kanssa Hermopoliin alkujumalkahdeksikko ogdoadiin. Wilkinson 2003, s. 109. Heh kuvattiin polvistuneena miehenä, jolla oli jumaluutta symboloiva parta ja peruukki. Hehin kumpaankin käteen kuvattiin palmunoksa, jotka kuvaavat ajanlaskua ja vuosia. Hehin kuvaa käytettiin amuleteissa jo vanhan valtakunnan aikana, ja erityisesti hänet kuvattiin faaraon omaisuuteen toivottamaan ikuista elämää ja valtakautta. Esimerkiksi faarao Tutankhamonin haudassa useat esineet oli merkitty Hehin kuvalla.Wilkinson 2003, s. 109–110. == Lähteet == * Wilkinson, Richard H. (2003). The Complete Gods and Goddesses of Ancient Egypt. Thames & Hudson. === Viitteet === == Aiheesta muualla == luokka:Muinaisen Egyptin jumalat luokka:Ajan jumalat
Hu (jumala)

Hu oli muinaisessa Egyptissä palvottu vallan jumala. Myytin mukaan Hu syntyi luojajumala Ran peniksestä tulleesta veripisarasta. Hu liittyykin vahvasti aurinkomytologiaan, mutta myös Memfiksen luomismyyttiin, jonka mukaan Ptah loi kaiken antamalla sille nimen. Hu kuvataan usein yhdessä tarkkanäköisyyden ja ymmärryksen jumalan Sian kanssa. Hu on liitetty myös tuonpuoleiseen pyramiditeksteistä alkaen.Wilkinson 2003, s. 110–111. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat
AFC Cup

AFC Cup on vuosittain järjestettävä kilpailu aasialaisille jalkapalloseuroille. Turnaukseen osallistuu yhteensä 32 joukkuetta. Menestynein seura on kuwaitilainen Al Kuwait SC kolmella mestaruudella. ==Pelisysteemi== \- Joukkueet arvotaan kahdeksaan neljän joukkueen lohkoihin. \- Samasta maasta ei voi tulla kahta joukkuetta samaan lohkoon \- Jokaisesta lohkosta kaksi parasta etenee 16 parhaan joukkoon. \- 16 parhaan joukosta 8 etenee jatkoon. Kierros pelataan yksiosaisena. \- Puolivälierät ja välierät pelataan kaksiosaisina. \- Finaali ratkaistaan kahden ottelun yhteistuloksella. ==Joukkueiden saavutukset cupissa== Joukkue Mestaruudet Toiset sijat Mestaruusvuosi Toinen sija Al Kuwait SC 3 1 2009, 2012, 2013 2011 Al Faisaly SC 2 1 2005, 2006 2007 Al Qadsia 1 2 2014 2010, 2013 Al-Muharraq 1 1 2008 2006 Shabab Al-Ordon 1 0 2007 Al-Ittihad SC Aleppo 1 0 2010 Al-Jaish 1 0 2004 FC Nasaf 1 0 2011 Johor Darul Ta'zim FC 1 0 2015 Al-Quwa Al-Jawiya 0 2016 Erbil SC 0 2 2012, 2014 Nejmeh SC 0 1 2005 Al-Safa' SC 0 1 2008 Al- Karamah SC 0 1 2009 Al-Wahda 0 1 2004 ==Lähteet== Luokka:Jalkapallon seurajoukkuekilpailut
Shezmu

Shezmu (myös Shesemu) oli muinaisessa Egyptissä palvottu viinin ja oliiviöljyn puristamisen sekä teurastuksen ja tuhoamisen jumala. Shezmulla oli sekä positiivisia että negatiivisia aspekteja. Shezmu mainitaan jo vanhan valtakunnan aikana, ja pyramiditeksteissä tämän kerrotaan teurastavan ja keittävän jumalia, jotta faarao saisi näiden voimat käyttöönsä. Uuden valtakunnan aikaan painotettiin enemmän Shezmun positiivisia puolia, kuten tämän roolia hajusteiden jumalana. Ptolemaiolaisella kaudella esimerkiksi Edfun ja Denderan temppeleiden hajusteiden valmistus- ja säilytyshuoneet oli pyhitetty Shezmulle.Wilkinson 2003, s.128–129 ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat luokka:Viinin jumalat
Fenyyli-isosyanaatti

Fenyyli-isosyanaatti (C7H5NO) on aromaattisiin isosyanaatteihin kuuluva orgaaninen yhdiste. Yhdistettä käytetään orgaanisen kemian synteeseissä valmistettaessa muita kemikaaleja ja reagenssina analyyttisessä kemiassa. == Ominaisuudet == Huoneenlämpötilassa fenyyli-isosyanaatti on väritöntä nestettä, jolla on voimakkaan pistävä haju. Yhdiste reagoi veden ja etanoliin kanssa, mutta liukenee muun muassa dietyylieetteriin, asetoniin, dimetyyliformamidiin, asetonitriiliin, bentseeniin ja tolueeniin. Fenyyli- isosyanaatti on hyvin reaktiivinen ja reagoi alkoholien kanssa karbamaateiksi, amiinien kanssa fenyyliureajohdannaisiksi, useiden nukleofiilien kanssa, dipolarrofiilien kanssa sykloadditiolla heterosyklisiksi yhdisteiksi ja reagoi myös monien organometalliyhdisteiden kanssa insertioreaktiolla. Kuumennettaessa fenyyli-isosyanaattia se voi muodostaa syklisen dimeerin eli difenyyliureuretidiinidionin tai niin ikään rengasrakenteisen fenyyli- isosyanaattitrimeerin.Emmanuil I. Troyansky: Phenyl Isocyanate, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 1.10.2015 Fenyyli-isosyanaatti on myrkyllistä ja ärsyttää voimakkaasti ihoa, silmiä ja hengitysteitä. Aine voi aiheuttaa syövytysvammoja joutuessaan kosketuksiin ihon tai silmien kanssa ja aiheuttaa voimakasta kyynelvuotoa. Hengitettynä aineelle altistumisesta voi seurata kurkkukipua, yskää, hengenahdistusta ja toistuva altistuminen voi johtaa astmaan. Viitattu 1.10.2015. == Valmistus ja käyttö == Fenyyli- isosyanaattia valmistetaan aniliinin ja fosgeenin välisellä reaktiolla. Fenyyli-isosyanaattia käytetään muiden orgaanisten yhdisteiden esimerkiksi lääkkeiden ja rikkaruohomyrkkyjen valmistamiseen. Siitä valmistettavia yhdisteitä ovat muun muassa fenuroni, pensykuroni, profaami, siduroni, tidiatsuroni, karbetamidi ja desmedifaami. Fenyyli-isosyanaattia käytetään myös analyyttisenä reagenssina alkoholien ja amiinien tunnistamiseen. == Lähteet == == Aiheesta muualla == *Toxin and Toxin Target Database (T3DB): Phenyl isocyanate *ChemBlink: Phenyl isocyanate Luokka:Isosyanaatit Luokka:Aromaattiset yhdisteet
Dumbarton FC

Dumbarton Football Club on jalkapalloseura Dumbartonin kaupungista. Se pelaa kaudella 2021-2022 Skotlannin kolmanneksi korkeimmalla sarjatasolla Ykkösliigassa. Seura on perustettu vuonna 1872 ollen näin Skotlannin neljänneksi vanhin jalkapalloseura. Seuran menestys ajoittui 1800-luvun loppupuolelle, jolloin se voitti kaksi Skotlannin mestaruutta vuosina 1891 ja 1892. ==Lähteet== Luokka:Skotlantilaiset jalkapalloseurat Luokka:Vuonna 1872 perustetut urheiluseurat
Simone Stelzer

Simone Stelzer (s. 1. lokakuuta 1969 Wienhttps://musiklexikon.ac.at/ml/musik_S/Simone.xml)http://austriancharts.at/showinterpret.asp?interpret=Simone, taiteilijanimeltään Simone, on itävaltalainen kevyen musiikin laulaja. Ensisijaisesti hän on profiloitunut iskelmämusiikin esittäjänä. Laulajanuransa ohella Simone on työskennellyt satunnaisesti elokuva- ja televisionäyttelijänä. ==Ura== Simone Stelzer varttui Herzogenburgissa koillisessa Itävallassa. Hän aloitti laulajanuransa 15-vuotiaana Peter Panskyn yhtyeessä Peter Pan, joka menestyi vuonna 1985 Ö3-listalla singlellään "A Night in Hippodrome". Läpimurtonsa Simone teki 1990, jolloin hän edusti Itävaltaa Eurovision laulukilpailussa kappaleella "Keine Mauern mehr" ja saavutti sijan 10. Simonen esikoisalbumi Feuer im Vulkan ilmestyi samana vuonna. Albumilta Gute Reise, bon voyage ... (1994) julkaistu single Wahre Liebe menestyi erinomaisesti. Vuonna 1996 julkaistiin albumi Ich liebe Dich, joka sisältää eurodance-tyyliä ja iskelmää yhdistävää musiikkia.Simone.at Vuodesta 1997 alkaen Simonelle alkoivat tuottaa ja kirjoittaa musiikkia muun muassa Adam Schairer, Alfons Weindorf ja Bernd Meinunger: syntyi useita menestyskappaleita, kuten "Nimm mich einfach so wie früher in den Arm", "Verlier mein Herz nicht, wenn du gehst", "Die Frau im Zug", "Solang wir lieben", "Nachts geht die Sehnsucht durch die Stadt" ja "Die Nacht vor dir". Simone on laulanut myös duettoja, joista mainittakoon "Merci mon Amour" Uwe Bussen kanssa (2004), "Alles durch die Liebe" Bernhard Brinkin kanssa (2007) ja "Ich denk noch an dich" Charly Brunnerin kanssa (2012). Vuonna 2009 Simone vaihtoi levy-yhtiötä Koch Universalista Sonyyn. Tuottajaksi tuli David Brandes. Albumi Morgenrot (2009) myi Itävallassa kultaa ja menestyi myös Saksan listoilla. Vuonna 2013 julkaistiin Simonen ja Charly Brunnerin duettoalbumi Das kleine große Leben, kumpainenkin sai teoksesta Amadeus Award -palkinnon vuonna 2014. Simone on näytellyt muun muassa elokuvissa Fröhlich geschieden ja Fröhliche Chaoten sekä television komediasarjassa Tohuwabohu. Simone avioitui 3. lokakuuta 2009 Alexander Kreisslin kanssa. ==Diskografia== *Feuer im Vulkan (1990) *Gute Reise, bon voyage ... (1994) *Ich liebe Dich (1996) *Aus Liebe (1998) *Träume (1999) *Solang wir lieben (2001) *Ganz nah (2003) *Schwerelos (2005) *Das Beste und mehr (2006) *Morgenrot (2009) *Meine größten Erfolge & Schönsten Balladen (2009) *Best of Simone (2009) *Mondblind (2010) *Pur (2012) *Das kleine große Leben (duetto Charly Brunnerin kanssa) (2013) ==Lähteet ja viitteet== *Simonen elämäkerta ==Aiheesta muualla== *Simone Stelzerin viralliset sivut *Hitparade.ch *Offiziellecharts.de Luokka:Itävaltalaiset laulajat Luokka:Itävaltalaiset näyttelijät Luokka:Vuonna 1969 syntyneet Luokka:Elävät henkilöt
Versus

Versus voi tarkoittaa: *Versus (elokuva), japanilainen elokuva *Versus (televisio-ohjelma) ;Albumit * Versus (EP), Usher * Versus (Kings of Conveniencen albumi), 2001 * Versus (The Hauntedin albumi), 2008 * Versus (Mr. Childrenin albumi), 1993 * Versus (Emarosan albumi), 2014 * Versus (Little Ghostin albumi), 2015 * Versus (Mikael Gabrielin albumi), 2015
Dome

Dome voi tarkoittaa ainakin seuraavia: *Dome, japanilainen kilpa- autovalmistaja *Dome, useiden katettujen stadionien ja urheiluhallien nimi *The Dome, saksalainen televisio-ohjelma *dome-kamera, kuvun alle sijoitettu valvontakamera *Dome.fi, suomalainen internet-sivusto *Dome A, paikka Etelämantereella *Dome C, paikka Etelämantereella *Dome F, paikka Etelämantereella ===Nimenä=== *Dome Karukoski, suomalainen elokuvaohjaaja
Luolalentely

Luolalentely on videopelien lajityyppi, jossa pelaaja ohjaa alusta kaksiulotteisessa luolassa. Alus noudattaa yleensä inertia- ja painovoimalakeja. Tunnettuja luolalentelypelejä ovat esimerkiksi Gravitar, Oids, Turboraketti, Thrust, Auts, Wings 2 ja Nano. Luolalentelypelit ovat olleet erityisesti Suomessa suosittu genre pelikehittäjien keskuudessa. Juho Kuorikosken mukaan trendi alkoi vuonna 1992 Amigalle julkaistun Turboraketin myötä. Saksalainen Gravity Force (Kingsoft, 1989, Amiga) esitteli aiemmista genren peleistä muunnelman, jossa kaksinpeliä pelataan jaetulla ruudulla. == Katso myös == * Lunar Lander == Lähteet == Luokka:Videopelien lajityypit
Tatenen

Tatenen (muinaisegyptin "Kohonnut maa") oli muinaisessa Egyptissä maan hedelmällisyyden jumala, jota palvottiin erityisesti Memfiksessä. Tatenen symboloi Benbenin tavoin alkumerestä noussutta kumpua, jolta luominen alkoi. Tätä kautta Tatenen yhdistyi myös vuosittain hedelmällisen lietteen paljastumiseen Niilin tulvan jälkeen. Ramessidikaudesta alkaen Tatenen yhdistettiin vahvasti luojajumala Ptahiin. Maanjumalana Tatenen yhdistettiin myös Gebiin, ja tämä saattoi symboloida koko Egyptin maata.Wilkinson 2003, s. 130. Tatenen kuvattiin hedelmällisyyden jumalten Osiriksen ja Hapyn tapaan vihreäihoisena miehenä. Hänen päähänsä kuvattiin pässin sarvet, auringonkehrä ja kaksoishöyhenkruunu. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== Luokka:Muinaisen Egyptin jumalat Luokka:Hedelmällisyyden jumalat Luokka:Maan jumalat
Paulsaar

PaulSaar on Paulsaar Holdings SIA:n sähkötupakkamerkki. PaulSaar on nykyään Pohjois-Euroopan alueella myydyin sähkötupakkamerkki ja Suomessa se on erityisen suosittu. ==Historiaa== PaulSaar-merkki on perustettu Paula Saarinivan muistoa kunnioittaen. Paula Saariniva menehtyi 2010 keuhkosyöpään. Hän ei päässyt irti tupakasta, vaikka yritti sitä lukuisia kertoja. Tuotteen myynti alkoi vuonna 2011 Suomessa. Se on suunnattu tupakoitsijoille, jotka pyrkivät eroon tupakoinnista. Sähkötupakasta tehtyjen vähäisten tutkimusten vuoksi sen markkinointi kuitenkin kiellettiin nopeasti ja sitä alettiin rinnastamaan tavallisiin savukkeisiin. PaulSaar-tuotemerkki rupesi leviämään myös muihin Pohjois-Euroopan maihin. Yhtiön toiminta siirtyi tiukan sääntelyn vuoksi pois Suomesta. Tuotetta tuo maahan nykyisin itsenäinen maahantuoja, PaulSaar Oy, joka ei toimi SIA PaulSaar Holdingsin alaisuudessa, vaan on täysin itsenäinen toimija. ==Saatavuus Suomessa== PaulSaar-sähkötupakkaa on Suomessa saatavilla ainoastaan nikotiinittomana. Nikotiininesteet vaatisivat lääkeaineluvat eikä tällaisia ole yksikään toimija Suomessa hakenut. == Lähteet == www.paulsaar.com Luokka:Tupakkamerkit
Heinijärvi (Hämeenkyrö)

Heinijärvi on Pirkanmaalla Hämeenkyrön Heinijärvellä Kokemäenjoen vesistössä oleva järvi, joka kuuluu Ikaalisten reitin valuma-alueen Mahnalanselän alueeseen. Heinijärvi on Myllyojan valuma-alueen pääjärvi. == Maantieto == Järvi on 1,1 kilometriä pitkä, 550 metriä leveä ja sen pinta-ala on 48 hehtaaria. Järvi on lähes kokonaan peltomaiden ympäröimää. Rantoja, joita on 3,4 kilometriä, kiertää vyöhykkeenä yhtenäinen suoja-alue. Siihen laskee muutama pelto-oja sekä Kirvesjärven laskuoja. Luusua sijaitsee etelärannassa ja siitä lähtee kuivatetun Vähäjärven poikki kaivettu oja. Myllyojan alku syntyy Vähäjärvellä yhteen kerätyistä ojista. Järven ympäristössä on runsaasti asutusta. Yhdystiet 13123 ja 2621 risteävät järven itäpuolella. == Vedenlaatu == Heinijärven vesi sisältää lievästi kohonneita ravintoainepitoisuuksia ja vesi on hieman humuspitoista. Järvi on lievästi rehevöitynyt. Veden happamuusaste on pH-lukuna 7−8 eli se on hieman emäksinen. Heinijärveen laskeviin ojiin ollaan suunnittelemassa laskeutusaltaita. Niiden tarkoituksena on vähentä kiintoaineksen kulkeutumista ja veden mukana kulkeutuvan ravinnekuormituksen vaikutuksia alajuoksun vesistöihin. == Historiaa == Kalmbergin kartastossa järven nimi kirjoitettiin Isojärvi erotukseksi se eteläpuolella sijainneelle Wähäjärvelle, joka on nykyään kuivatettu Vähäjärven suoksi. Itäpuolinen kylä oli kuitenkin nimeltään Heinijärvi by. Samat nimitykset toistuivat Hämeenkyrön pitäjänkartassa, johon Kalmbergin kartastokin perustuu. Järvi ja sen ympäristö on toiminut hyvänä elinympäristönä keskiaikaiselle väestölle, koska siellä kehitys johti suuriin Herttualan ja Heinäjärven kyliin, joilla oli paljon peltomaata ja runsaasti niittyjä järven ympäristössä. 1800-luvun kartoissa seutu oli metsätöntä useiden kilometrien laajuisena. Myllyojaan on sen vuolaimpaan kohtaa merkitty Kalmbergin kartassa kolme myllyä. == Lähteet == Luokka:Myllyojan valuma-alue (Mahnalanselän alue) Luokka:Hämeenkyrön järvet
Rakastaja – vihdoinkin

Rakastaja - vihdoinkin () on Mustan tikarin veljeskunta -kirjasarjan yhdestoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2013, ja se ilmestyi suomeksi samana vuonna. Kirja kertoo Blaylockin ja Qhuinnin tarinan. == Juoni == Blay ja Qhuinn kiertävät toisiaan kuin kissa kuumaa puuroa. Vampyyrien maailmassa ei ole soveliasta, että kaksi saman sukupuolen edustajaa rakastuvat toisiinsa. Qhuinnin perhe on kieltänyt poikansa jo kauan ennen kuin tämä edes löysi tiensä Veljeskuntaan ja nyt hänen kunniatehtävänään on toimia John Matthewn henkivartijana. Sotureiden välit uhkaavat tulehtua tunteiden sekamelskassa samalla kun kuvioihin palaa vanha tuttu. Luokka:Vuoden 2013 kirjat Luokka:Mustan tikarin veljeskunta
Pearson

Pearson voi tarkoittaa seuraavia: ==Sukunimenä== *Adam Pearson (s. 1985), brittiläinen näyttelijä, televisiojuontaja ja kansalaisvaikuttaja *April Pearson (s. 1989), englantilainen näyttelijä *Felicia Pearson (s. 1980), yhdysvaltalainen näyttelijä *Karl Pearson (1857–1936), englantilainen tilastotieteilijä *Lester B. Pearson (1897–1972), kanadalainen diplomaatti ja poliitikko *Nigel Pearson (s. 1963), englantilainen jalkapalloilija ja valmentaja *Puggy Pearson (1929–2006), yhdysvaltalainen pokeriammattilainen *Sally Pearson (s. 1986), australialainen yleisurheilija *Stan Pearson (1919–1997), englantilainen jalkapalloilija *Stuart Pearson (s. 1949), englantilainen jalkapalloilija *Tanner Pearson (s. 1992), kanadalainen jääkiekkoilija *Tyray Pearson (s. 1980), yhdysvaltalainen koripalloilija ==Muita merkityksiä== *FremantleMedia Finland Oy, ent. Pearson Television Oy *Pearson PLC, brittiläinen kustannus- ja koulutusyritys *Pearsonin kansainvälinen lentoasema Torontossa *Ted Lindsay Award, ent. Lester B. Pearson Award, NHL:n pelaajapalkinto.
Major League Baseball -kausi 1943

Major League Baseball -kauden 1943 päätteeksi pelatussa World Series -ottelusarjassa kohtasivat St. Louis Cardinals ja New York Yankees. Yhdestoista MLB:n All-Star -ottelu pelattiin Shibe Parkilla, Philadelphiassa, PA, 13. heinäkuuta 1943. AL voitti ottelun juoksuin 5–3. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. New York Yankees 98 56 1 .636 \-- 2\. Washington Senators 84 69 0 .549 13.5 3\. Cleveland Indians 82 71 0 .536 15.5 4\. Chicago White Sox 82 72 1 .532 16.0 5\. Detroit Tigers 78 76 1 .506 20.0 6\. St. Louis Browns 72 80 1 .474 25.0 7\. Boston Red Sox 68 84 3 .447 29.0 8\. Philadelphia Athletics 49 105 1 .318 49.0 National League National League National League National League National League National League Sija Joukkue Voitot Tappiot Tasan Voittosuhde GB 1\. St. Louis Cardinals 105 49 3 .682 \-- 2\. Cincinnati Reds 87 67 1 .565 18.0 3\. Brooklyn Dodgers 81 72 0 .529 23.5 4\. Pittsburgh Pirates 80 74 3 .519 25.0 5\. Chicago Cubs 74 79 1 .484 30.5 6\. Boston Braves 68 85 0 .444 36.5 7\. Philadelphia Phillies 64 90 3 .416 41.0 8\. New York Giants 55 98 3 .359 49.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series New York Yankees 4–1 St. Louis Cardinals 4–2 3–4 6–2 2–1 2–0 ==Aiheesta muualla== * Baseball-almanakka - American League 1943 * Baseball-almanakka - National League 1943 * Baseball-almanakka - World Series 1943 * Baseball- almanakka - All-Star Game 1943 Luokka:Major League Baseball -kaudet Luokka:Vuoden 1943 baseball
Aker (jumala)

Aker tai monikossa Akeru oli muinaisessa Egyptissä palvottu leijonana kuvattu maan jumala. Aker on ilmeisesti hyvin vanha jumala, jonka ympärille ei kuitenkaan koskaan rakentunut jumalkulttia. Aker mainitaan jo vanhan valtakunnan pyramiditeksteissä, joissa tämän sanotaan avaavan maan, niin että faarao voi matkustaa manalaan. Sekä vanhan että uuden valtakunnan maagisissa teksteissä Akerin sanotaan suojelevan faaraota käärmeiltä, etenkin suurelta Apep-käärmeeltä. Ilmeisesti kansanuskossakin Akerin merkitys oli nimenomaan suojata myrkyiltä ja käärmeiltä.Wilkinson 2003, s. 176. Vanhimmissa kuvissa Aker kuvataan maakumpuina, joilla on ihmisen päät. Yleisimmin jumala kuitenkin kuvattiin myöhemmin kahtena seläkkäin istuvana leijonana. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat luokka:Maan jumalat
Thomas Wulff

Thomas Wulff (s. 24. elokuuta 1953 Helsinki) on suomenruotsalainen kirjailija. ==Henkilöhistoria== Filosofian maisteri Wulff työskenteli Fågel Fenix -lehden päätoimittajana 1975-1976. Hän oli Finlands Svenska Författareföreningenin puheenjohtaja 1998-2007. ==Kirjallinen tuotanto== Wulff julkaisi esikoisrunokokoelmansa Månsten vuonna 1973, mutta on kirjoittanut myös muun muassa proosaa, esseitä ja näytelmiä. Ivar Lassyn elämänvaiheet ovat pohjana Wulffin romaanitrilogialle En hjälte för vår tid (2006), Med bästa vilja i världen (2012) ja Otack är världens lön (2017).Schildts & Söderströms : Thomas Wulff ===Teoksia=== *Månsten, (1973, runoja) *Nattens Fabler, (1974, romaani) *Hjärtats Stråtrövare, (1976, runoja) *Snapshots – Mumlade Mytologier, (1980, runoja ja lyhytproosaa) *Trance-Dance, (1980, romaani) *Sumpråttans Resa, (1980, faabeli) *Rockshow, (1980, näytelmä, Joakim Grothin kanssa) *En Drömmares Dagbok, (1982, runoja, Tom Sandqvistin kanssa) *Utspelad i Ulan- Bator, (1983, romaani) *Kirurgens Park, (1985, runoja ja lyhytproosaa) *Akvarium-Akvaario-Aquarium, (1986, näytelmä, Juha Siltasen kanssa) *Det Ondas Tjusning, (1987, esseitä) *Elddopet, (1989, näytelmä, Juha Siltasen kanssa) *Helsinski-Romanka, (1990, romaani) *Pang, Pang, Du är Död, (1996, salapoliisiromaani) *En hjälte för vår tid, (2006) *Med bästa vilja i världen, (2012) *Otack är världens lön, (2017) == Lähteet == ==Aiheesta muualla== * Schildts & Söderströmsin kirjailijaesittely (Viitattu 1.10.2015) Luokka:Suomenruotsalaiset kirjailijat Luokka: Suomalaiset näytelmäkirjailijat Luokka: Suomalaiset runoilijat Luokka: Suomalaiset esseistit Luokka: Suomalaiset rikoskirjailijat Luokka: Suomalaiset päätoimittajat Luokka:Vuonna 1953 syntyneet Luokka: Elävät henkilöt
Tiilentekijän merkki

thumb|Avainta esittävä tiilentekijän merkki Turun tuomiokirkon seinässä 1400-luvun lopulta. Tiilentekijän merkit ovat keskiajalla käytettyjä, terävällä esineellä tiileen ennen polttoa piirrettyä puumerkkejä. Tiilentekijän merkit eroavat antiikin aikana ja uudella ajalla käytetyistä tiilileimoista sillä, että ne on piirretty vapaalla kädellä. Tiilentekijöiden merkit olivat käytössä etenkin myöhäiskeskiajalla 1400-luvulla Itämeren ympäristössä.Aalto 2018, s. 11. Merkit ovat yksinkertaisia symboleita, jotka esittävät esineitä, geometrisiä kuvioita, "varsinaisia" puumerkkejä tai harvoin kirjaimia. Ainakin osa merkeistä saattaa juontua katolisten pyhimysten attribuuteista eli tunnuksista. Merkkejä on käytetty mahdollisesti samanaikaisten kivenhakkaajien merkkien tapaan tiilentekijöiden urakkapalkan laskemisen apuna, mutta merkit ovat luultavasti olleet myös tiilentekijöiden tapa signeerata työnsä.Aalto 2018, 17.Aalto 2015.Aalto 2018Savolainen ym. 2023, 149–154. Suomessa merkattuja tiiliä löytyy linnoista ja Lounais-Suomen keskiaikaisista kivikirkoista, kuten Turun tuomiokirkosta sekä Maarian, Pyhän Katariinan (Turku), Ruskon, Liedon, Taivassalon, Sauvon, Kemiön, Pohjan ja Karjaan kirkoista.Aalto 2018, s. 11.Aalto 2015, s. 6. ==Lähteet== * * * ===Viitteet=== luokka:Symbolit luokka:Keskiajan taide luokka:arkeologia
HMS Veronica (1915)

HMS Veronica (viirinumerot M98, T31 ja T87) oli Britannian kuninkaallisen laivaston vuonna 1915 valmistunut Acacia-luokan sluuppi ensimmäisessä maailmansodassa. == Valmistus == Alus tilattiin tammikuussa 1915 Port Glasgow'sta Dunlop Bremner and Companyltä, missä köli laskettiin tammikuussa 1915. Alus laskettiin vesille 27. toukokuuta ja valmistui elokuussa.naval- history.net == Palvelus == Alus kuului 19. syyskuuta 1920 alkaen Britannian kuninkaallisen laivaston Uuden-Seelannin divisioonaan, missä se oli 24. helmikuuta 1934 saakka. Alus teki purjehduksia ja vieraili Uuden-Seelannin satamissa osallistuen erilaisiin tilaisuuksiin. Lisäksi se teki vuosittain purjehduksen Tyynellämerellä, jolloin alus vieraili Tyynenmeren saarilla sisaraluksensa HMS Laburnumin kanssa. Aluksen miehistö avusti vuoden 1931 Hawkenlahden maanjäristysalueen eloonjääneitä. Se kiinnittyi Port Arthuriin ainoastaan kolme tuntia ennen maanjäristystä, mistä alus lähetti HMS Dunedinin ja HMS Diomeden edelleen välittämän hätäkutsun Aucklandiin. Aluksen pohja tarkastettiin telakalla mahdollisten maanjäristyksen aiheuttamien vaurioiden vuoksi. Alus lähti 24. helmikuuta 1934 Aucklandista Chathamiin, jossa se poistettiin palveluksesta. Alus myytiin romutettavaksi 22. helmikuuta 1935 John Cashmore Limitedille ja romutettiin Walesissa Newportissa vielä samana vuonna. == Lähteet == * === Viitteet === Luokka:Acacia-luokan sluupit
Third Lanark AC

Third Lanark Athletic Club on entinen skotlantilainen jalkapalloseura. Seura perustettiin vuonna 1872. Vuonna 1904 seura voitti Skotlannin mestaruuden. Skotlannin cupin se voitti 1889 ja 1905. Third Lanark lakkautettiin 1967. ==Historia== Lanarkshiren 3. kiväärirykmentin jäsenet perustivat Third Lanarkshire Rifle Volunteersin vuonna 1872. He olivat nähneet Skotlannin ja Englannin välisen maaottelun hieman aikaisemmin, josta innostuneena perustivat uuden seuran. Vuonna 1889 Third Lanark voitti ensimmäisen kerran Skotlannin cupin. Finaalissa se voitti Celticin, joka tunnetaan lumifinaalina (): kentällä oli lunta nilkan korkeudelle asti, mutta tuomari päätti, että ottelu pelataan kuitenkin. Third Lanark voitti ottelun 3–0. Ottelu määrättiin pelattavaksi uudestaan, mutta Third Lanark voitti uusintaottelun 2–1 ja voitti näin historiansa ensimmäisen Skotlannin Cupin. Vuonna 1903 nimeksi vaihdettiin Third Lanark Athletic Club. Vuonna 1904 joukkue voitti historiansa ainoan Skotlannin mestaruuden. Samana vuonna seura muutti uudelle stadionille New Cathkin Parkiin. Seuraavana vuonna seura voitti toistamiseen Skotlannin cupin voittaen loppuottelussa Rangersin 3–1. Third Lanark pelasi viimeisen ottelunsa 28. huhtikuuta 1967 Dumbartonia vastaan. Lakkauttaminen johtui rahaongelmista. ==Lähteet== Luokka:Glasgow’n urheilu Luokka:Skotlantilaiset jalkapalloseurat Luokka:Vuonna 1872 perustetut urheiluseurat
Eleonoora Kastilialainen

Eleonoora Kastilialainen (1241 – 28. marraskuuta 1290) oli Englannin kuninkaan Edvard I:n kuningatarpuoliso ja Ponthieun kreivitär. Eleonoora syntyi Burgosin kaupungissa Kastiliassa vuonna 1241. Hänen vanhempansa olivat Kastilian ja Leónin kuningas Ferdinand III ja Ponthieun kreivitär Jeanne de Dammartin. Eleonoora ja Englannin kuninkaan Henrik III:n poika Edvard vihittiin avioliittoon vuonna 1254. Edvard nousi kuninkaaksi isänsä kuoleman jälkeen vuonna 1272, jolloin Eleonoorasta tuli kuningatarpuoliso. Eleonoora ja Edvard osallistuivat kahdeksanteen ristiretkeen, jonka aikana Edvardia vastaan tehtiin salamurhayritys Akkon kaupungissa. Eleonooran kerrotaan pelastaneen miehensä hengen imemällä myrkyn pois hänen haavastaan, mutta tarina on luultavimmin sepitetty.The New Encyclopædia Britannica, Volume 4, Micropædia, 15th Edition, 2002, s 422. Eleonooran kuoleman jälkeen vuonna 1290 Edvard määräsi kaksitoista Eleonooran ristiä pystytettäviksi Lincolnin ja Charing Crossin väliselle reitille. Kolme ristiä on säilynyt nykyaikaan. ==Lähteet== Luokka:Englannin kuninkaalliset Luokka:Vuonna 1241 syntyneet Luokka:Vuonna 1290 kuolleet
Bosnia ja Hertsegovina yleisurheilun maailmanmestaruuskilpailuissa

Sija Yhteensä 85\. 0 1 1 2 Bosnia ja Hertsegovina on saavuttanut yleisurheilun MM-kilpailuissa kaksi mitalia. Molemmat mitalit on tuonut 800 metrin juoksija Amel Tuka, joka oli hopealla Dohassa 2019 ja pronssilla Pekingissä 2015. == Lähteet == * * * * Maailmanmestaruuskilpailuissa Luokka:Yleisurheilun maailmanmestaruuskilpailut maittain
Jayson Megna

Jayson Megna (s. 1. helmikuuta 1990) on yhdysvaltalainen jääkiekkoilija, joka pelaa NHL-joukkue Boston Bruinsissa. == Pelaajaura == Megna liittyi Pittsburgh Penguinsin harjoitusleirille ja teki 1. elokuuta 2012 joukkueen kanssa kaksisuuntaisen tulokassopimuksen. Kaudella 2013–2014 Megna kutsuttiin 24. lokakuuta 2013 ensimmäisen kerran farmiseura Wilkes-Barre/Scranton Penguinsista. Hän teki debyyttinsä NHL:ssä seuraavana päivänä 25. lokakuuta New York Islandersia vastaan. Ensimmäisen pisteensä hän teki syöttäessään maalin 28. lokakuuta 2013 ottelussa Carolina Hurricanesia vastaan. 1\. heinäkuuta 2015 Megna jätti Penguinsin organisaation siirtyessään vapaana agenttina yhden vuoden kaksisuuntaisella sopimuksella New York Rangersiin. == Perhe == Megnan pikkuveli Jaycob on Anaheim Ducksin seitsemännen kierroksen varaus vuodelta 2012. == Tilastot == 2012-2013 Wilkes-Barre/Scranton Penguins AHL 56 5 7 12 28 12 2 3 5 0 2013–2014 Wilkes-Barre/Scranton Penguins AHL 25 9 6 15 4 13 1 2 3 4 Pittsburgh Penguins NHL 36 5 4 9 6 2 0 0 0 0 2014–2015 Wilkes-Barre/Scranton Penguins AHL 63 26 13 39 40 8 1 4 5 2 Pittsburgh Penguins NHL 12 0 1 1 12 – – – – – 2015–2016 Hartford Wolf Pack AHL 68 15 29 44 22 – – – – – New York Rangers NHL 6 1 1 2 2 – – – – – 2016–2017 Vancouver Canucks NHL 58 4 4 8 6 – – – – – Utica Comets AHL 4 1 2 3 0 – – – – – 2017–2018 Utica Comets AHL 25 4 9 13 6 – – – – – Vancouver Canucks NHL 1 0 0 0 0 – – – – – 2018–2019 Hershey Bears AHL 71 20 23 43 34 9 4 4 8 6 2019–2020 Colorado Eagles AHL 43 18 16 34 22 – – – – – Colorado Avalanche NHL 8 0 0 0 2 – – – – – 2020–2021 Colorado Eagles AHL 13 7 2 9 2 – – – – – Colorado Avalanche NHL 7 0 2 2 0 – – – – – 2021–2022 Colorado Eagles AHL 38 13 20 33 18 9 6 3 9 8 Colorado Avalanche NHL 20 0 3 3 4 – – – – – 2022–2023 Colorado Avalanche NHL 14 0 0 0 2 – – – – – Colorado Eagles AHL 9 3 3 6 12 – – – – – Anaheim Ducks NHL 41 2 6 8 4 – – – – – 11 kautta yhteensä AHL 415 121 130 251 188 51 14 16 30 20 9 kautta yhteensä NHL 203 12 21 33 40 2 0 0 0 0 == Lähteet == * * * === Viitteet === Luokka:Yhdysvaltalaiset jääkiekkoilijat Luokka:Boston Bruinsin pelaajat Luokka:Vuonna 1990 syntyneet Luokka:Elävät henkilöt
Mäntypeukaloinen

Mäntypeukaloinen (Campylorhynchus megalopterus) on peukaloisten heimoon kuuluva varpuslintu. ==Levinneisyys== Mäntypeukaloista tavataan Meksikossa, ja sen levinneisyysalueen pinta-ala on noin 77 700 km2. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peukaloiset
Viiruselkäpeukaloinen

Viiruselkäpeukaloinen (Campylorhynchus nuchalis) on peukaloisten heimoon kuuluva varpuslintu. ==Levinneisyys== Viiruselkäpeukaloista tavataan Kolumbiassa ja Venezuelassa, ja sen levinneisyysalueen pinta-ala on noin 507 000 km2. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiset